

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-8957-CPI-2/2020**

Заводни број: **351-103/2020-01**

Дана: 21.05.2020. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву инвеститора, Дракулић Милене из Оџака, улица Светозара Марковића број 38, за издавање грађевинске дозволе, на основу члана 8ђ. и 134. и 135. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 18. Правилника о поступку спровођења обједињене процедуре електронским путем („Сл.гласник РС“ 68/19), члана 146. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-7-5/2020-IV, доноси:

**Р Е Ш Е Њ Е**

**Одбацује се** захтев инвеститора Дракулић Милене из Оџака, улица Светозара Марковића број 38, за издавање грађевинске дозволе за **изградњу стамбеног објекта П+0 и прикључака на комуналну инфраструктуру** на катастарској парцели број **6470 к.о. Оџаци**, због неиспуњености формалних услова за поступање по истом.

**О б р а з л о ж е њ е**

Инвеститор радова, Дракулић Милена из Оџака, улица Светозара Марковића број 38, обратила се овом органу захтевом, преко пуномоћника Стаменковић Ненада из Оџака, за издавање грађевинске дозволе за изградњу објекта ближе описаног у диспозитиву овог решења.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране Пројектног бироа „Свод” Оџаци, под бројем 233-05/2020 мај 2020., одговорно лице пројектанта Ненад Стаменковић, главни пројектант Ненад Стаменковић дипл.инж.грађ. лиценца број 311 0578 03, са изјавом вршиоца техничке контроле агенција „БМ Систем“ Оџаци, под бројем Р 206/20 од 14.05.2020. године, одговорно лице Мирослав Бобинац, дипл.инж.грађ., лиценца број 311 С088 05:
* Пројекат за грађевинску дозволу израђен од стране Пројектног бироа „Свод” Оџаци, под бројем 233-05/2020 мај 2020., одговорно лице пројектанта Ненад Стаменковић, главни пројектант Ненад Стаменковић дипл.инж.грађ. са лиценцом број 311 0578 03, који чини: Главна свеска-0, Пројекат архитектуре-1 и Пројекат рушења-10;
* Елаборат енергетске ефикасности број ЕЕ 110-04/20 од децембра 2019. израђен од стране Пројектног бироа „Свод” Оџаци, под бројем 233-05/2020 мај 2020., одговорно лице пројектанта Ненад Стаменковић, главни пројектант Ненад Стаменковић дипл.инж.грађ. са лиценцом број 381 0097 12;
* Графичку документацију у dwf формату;
* Пуномоћје за подношење захтева;
* Катастарско топографски план и
* Доказ о уплати таксе и накнаде за Централну евиденцију.
* По службеној дужности, овај орган прибавио је Препис ЛН број 5986 к.о. Оџаци.

По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

На основу увида у електронски поднет захтев, овај орган је утврдио следеће:

* **У Листу непокретности број 5986 к.о. Оџаци, на катастарској парцели број 6470 к.о. Оџаци, уписана је забележба обавезе плаћања накнаде за пренамену пољопривредног у грађевинско земљиште.**

**Како подносилац захтева није доставио доказ о уплати горе поменуте накнаде, у складу са чланом 16. став 3. тачка 9. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог закључка.**

**Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Обрадио:

Јовановић Светлана, дипл.правник

Руководилац Одељења,

Татјана Стаменковић, дипл.инж.грађ.